جل شکتی وزارت
جل جیون مشن کے تحت ملک کے 100اضلاع بنے’ہر گھر جل‘
چمبا:ہماچل پردیش کا ایک خواہش مند ضلع بنا100واں’ہر گھل جل‘ضلع
جل جیون مشن 2024ء تک ہر دیہی خاندان کو نل کا پانی مہیا کرانے کے حکومت کے عہد کو پورا کرنے کی راہ پر گامزن ہے
نئی دہلی:18؍فروری2022:
جل جیون مشن نے 16فروری 2022ء کو 9کروڑ سے زیادہ گھروں میں نل کا پانی مہیا کرانے کے میل کے پتھر کو چھونے کے بعد آج ملک کے 100 اضلاع کے ہر گھر میں نل کا پانی مہیا کرانے کا سنگ میل بھی حاصل کرلیا ۔ ہماچل پردیش کا ایک خواہش مند ضلع چمبا 100واں ’ہر گھر جل ‘ضلع بن گیا ہے۔چمبا ’ہرگھر جل‘بننے والا 5واں خواہشمند ضلع ہے۔ دیگر چار ہر گھر جل خواہش مند اضلا ع ہے۔بھدرادری، کوٹھگوڈیم۔ جے شنکر بھوپل پلّی، کومرام بھیم آصف آباداور ہر یانہ میں میوات۔
وزیر جناب نریندر مودی کے 2024ء تک ملک کے ہر گھر میں نل کا صاف پانی مہیا کرنے کے خواب کو تعبیر آشنا کرنے کےلئے ڈھائی سال کی چھوٹی مدت اور کووڈ -19وباء و لاک ڈاؤن رُکاوٹوں کے باوجود جل جیون مشن نے5.78 کروڑ سے زیادہ دیہی خاندانوں کو نل کے پانی کی سپلائی مہیا کی ہے۔نتیجے کے طورپر آج ملک کے 100اضلاع صاف نل کے پانی کی سپلائی کا فائدہ اٹھا رہے ہیں اور جل جیون مشن 2024ءتک ہر دیہی خاندان کو نل کا پانی دستیاب کرانے کے حکومت کے عہد کو پورا کرنے کی سمت میں آگے بڑھ رہا ہے۔
15اگست 2019ء کو مشن کے اعلان کے وقت ہندوستان میں 19.27کروڑ گھروں میں سے محض 3.23کروڑ گھروں میں نل کے پانی کے کنکشن تھے۔وزیر اعظم کے’ سب کا ساتھ، سب کا وِکاس، سب کا وشواس اور سب کا پریاس‘کے وژن پر عمل کرتے ہوئے اس چھوٹی سی مدت میں 100اضلاع ، 1138بلاک، 66328 گرام پنچایت اور 136803گاؤں’ہر گھر جل‘بن گئے ہیں۔ گوا، ہریانہ، تلنگانہ، انڈمان اور نکوبار جزائر، پڈوچیری، دادر اور نگر حویلی اور دمن و دیو میں ہر دیہی گھر میں پانی کی سپلائی ہے۔پنجاب ، ہماچل پردیش، گجرات اور بہار  جیسی کئی اور ریاستیں 2022ءمیں ’ہر گھر جل‘بننے کی دہلیز پر ہے۔
پانچ سال کی مدت میں ہر دیہی خاندان کو نل کا پانی مہیا کرانے کے وسیع کام کو حاصل کرنے کےلئے 3.60لاکھ کروڑ روپے مختص کئے گئے ہیں۔ 23-2022ء کے مرکزی بجٹ میں 3.8 کروڑ رگھروں میں نل سے پانی مہیا کرانے کے لئے 60ہزار کروڑ روپے مختص کئے گئے ہیں۔
مندرجہ بالا کے علاوہ 22-2021ء میں دیہی مقامی اداروں؍پی آرآئی کو پانی اور صاف صفائی کے لئے 15ویں مالی کمیشن کی مربوط امداد کی شکل میں ریاستوں کو 26940کروڑ روپے مختص کئے گئے ہیں۔اگلے پانچ سال یعنی 26-2025ء تک 142084کروڑ روپے یقینی فنڈنگ ہے۔ ملک بھر کے دیہی خطوں میں یہ وسیع سرمایہ کاری اقتصادی سرگرمیوں کو رفتار دے رہی ہے اور دیہی معیشت کو فروغ دینے کے ساتھ گاؤں میں روزگار کے مواقع بھی پیدا کررہی ہے۔
جل جیون مشن کے تحت معیار سے متاثرہ گاؤں، خواہش مند اضلاع،درج فہرست ذات، درج فہرست قبائل، اکثریتی گاؤں، پانی کی کمی والے علاقوں اور سانسد آدرش گرام یوجناگاؤں کو نل جل سپلائی مہیا کرنے کےلئے اولیت دی جاتی ہے۔پچھلے 24مہینوں میں 117خواہش مند اضلاع میں نل کے پانی کی سپلائی 24لاکھ  سے چار گنا بڑھ کر تقریباً 1.37کروڑ ہوگئی ہے۔ اسی طرح جاپانی بخار-انسفلائٹس-ایکیوٹ انسفلائٹس سے متاثرہ 61اضلاع میں 1.15کروڑ سے زیادہ گھروں کو نل کے پانی کی سپلائی مہیا کی گئی ہے۔جے جے ایم کے اعلان کے قبل جی ای-اے ای ایس متاثرہ اضلاع میں صرف 8لاکھ گھروںمیں نل کے پانی کی سپلائی تھی۔کیونکہ سطحی پانی پر مبنی سسٹم کے تعمیر میں معیار سے متاثرہ اضلاع میں عبوری اقدامات کرنے میں وقت لگتا ہے۔ایسے اضلاع کے ہر گھر میں 10-8آئی پی سی ڈی کے کمیونٹی واٹر پیوری فکیشن پلانٹ محفوظ پانی مہیا کرانے کے لئے نصب کئے گئے ہیں۔
ملک میں اسکولوں اور آنگن واڑی مراکز میں نل کا صاف پانی مہیا کرکے بچوں کی صحت اور بہبود کو یقینی بنانے کےلئے وزیر اعظم جناب نریندر مودی نے 100دنوں کی مہم کا اعلان کیا، جس کا آغاز جل شکتی کے مرکزی وزیر نے 2؍اکتوبر2020ء کو کیا۔اب تک 16مہینے کی چھوٹی سی مدت میں ملک بھر میں 8.47لاکھ اسکولوں اور 8.67لاکھ  آنگن واڑی مراکز کو پینے اور کھانا پکانے کے لائق نل کا پانی مہیا کیا گیا ہے۔ملک بھر کے اسکولوں میں 93ہزار بارش کے پانی کو جمع کرنے کی سہولیات اور 1.08لاکھ پانی کو دوبارہ قابل استعمال بنانے کا سسٹم وضع کیا گیا ہے۔
جل جیون مشن ایک’باٹم اَپ‘نظریہ ہے، جہاں منصوبے سے لے کر عمل آوری، نظم، آپریشن اور رکھ رکھاؤ تک کمیونٹی ایک اہم رول ادا کرتی ہے۔اس کو حاصل کرنے کےلئے دیہی پانی و صاف صفائی کی کمیٹیاں؍پانی سمیتی کی تشکیل کے ساتھ اسے مضبوط بھی کیا جارہا ہے۔کمیونٹی جڑاؤ کے توسط سے ویلیج ایکشن پلان بھی تیار کیا جاتا ہے۔ عمل آوری میں مدد کرنے والی ایجنسیاں پروگرام کے نفاذ میں دیہی برادریوں کی حمایت حاصل کرنے اور لوگوں کو بیدار کرنے میں لگی ہوئی ہیں۔اب تک تقریباً 4.70لاکھ وی ڈبلیو ایس سی کی تشکیل کی گئی ہے اور پورے ہندوستان میں 3.83لاکھ سے زیادہ ویلیج ایکشن پلان تیار کئے گئے ہیں۔
جل جیون مشن کے نفاذ میں شفافیت اور جواب دہی کو یقینی بنانے کےلئے جل جیون مشن کے بارے میں تمام معلومات عوامی ڈومین میں ہے اور جے جے ایم ڈیش بورڈhttps://ejalshakti.gov.in/jjmreport/JJMIndia.aspx پر دیکھا جاسکتا ہے۔